Bashi väin

Bashi väin (hiina 巴士海峽) on väin, mis eraldab Taiwani Batani saartest ja ühendab Lõuna-Hiina merd Filipiini merega. 

Väina laius on umbes 80 km.

Nii Taiwan kui ka Filipiinid peavad väina oma territooriumi osaks.

Väina all jooksevad merealused kaablid, mis vahendavad andme- ja telefonsidet Aasia riikide vahel ning on seega suure tähtsusega internetiühendusele. 2006. aasta detsembris raputas piirkonda 6,7-magnituudine maavärin, mis lõhkus mitmed kaablid ja põhjustas mitmeks nädalaks kommunikatsioonikriisi.

Kategooria:Vaikse ookeani väinad